મુંબઈ, તા. 22 : કૉંગ્રેસ અને રાષ્ટ્રવાદી કૉંગ્રેસ (એનસીપી) વચ્ચે યુતિ બાબતે વાટાઘાટો શરૂ થયાના પગલે ભાજપ અને શિવસેના વચ્ચે પણ યુતિ બાબતે ત્વરિત નિર્ણય લેવા અલ્ટિમેટમ આપ્યું છે. લોકસભા અને વિધાનસભાની આગામી ચૂંટણી માટે યુતિ કરવી છે કે સામસામે લડી લેવું છે એનો જલદીથી નિર્ણય લેવાનું આખરીનામું ભાજપે શિવસેનાને આપ્યું હોવાની માહિતીથી મહારાષ્ટ્રના રાજકારણમાં હલચલ તેજ થઇ ગઇ છે.